

ที่ มท 0810.7/ว  กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 ตุลาคม 2564

เรื่อง การจัดทำหนังสืออิเล็กทรอนิกส์ (e-Book) เผยแพร่ผลงานองค์กรปกครองส่วนท้องถิ่นที่มีผลการปฏิบัติงานเรื่อง ดีเด่น ประจำปี พ.ศ. 2564

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 2073 ลงวันที่ 17 กันยายน 2564

สิ่งที่ส่งมาด้วย แนวทางและตัวอย่างการสรุปผลงานโครงการ จำนวน 1 ชุด

 ตามที่กรมส่งเสริมการปกครองท้องถิ่นได้ดำเนินการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 และได้ประกาศผลการคัดเลือกให้จังหวัดทราบและเผยแพร่ประชาสัมพันธ์ให้องค์กรปกครองส่วนท้องถิ่นและประชาชนในพื้นที่ทราบโดยทั่วกัน ความละเอียดแจ้งแล้ว นั้น

 ในการนี้ กรมส่งเสริมการปกครองท้องถิ่นจะดำเนินการรวบรวมผลงานขององค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 จัดทำเป็นหนังสืออิเล็กทรอนิกส์ (e-Book)
เพื่อเผยแพร่ประชาสัมพันธ์ให้สาธารณชนได้รับทราบ และเป็นต้นแบบสำหรับการต่อยอดการพัฒนาท้องถิ่นขององค์กรปกครองส่วนท้องถิ่นอื่นต่อไป ขอความร่วมมือจังหวัดดำเนินการ ดังนี้

1. แจ้งให้องค์กรปกครองส่วนท้องถิ่นที่ได้รับคัดเลือกจัดทำสรุปย่อผลงานโครงการสำคัญขององค์กรปกครองส่วนท้องถิ่นตามที่ปรากฏในประกาศกรมส่งเสริมการปกครองท้องถิ่น เรื่อง ผลการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564

2..รวบรวมข้อมูลตามข้อ 1 จัดส่งให้กรมส่งเสริมการปกครองท้องถิ่น ทั้งทางเอกสาร
และไปรษณีย์อิเล็กทรอนิกส์ dla0810\_7@dla.go.th ในรูปแบบไฟล์ Word ภายในวันศุกร์ที่ 19 พฤศจิกายน 2564

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ........................................

ผอ.กพส. .....................................

ผอ.กง.บด. ..................................

หน.กง. ........................................

จนท. ...........................................

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312, 2322 โทรสาร ๐ 2241 6956

ไปรษณีย์อิเล็กทรอนิกส์ saraban@dla.go.th